proxectonos/corpus_dominio_legal_administrativo_tmp huggingface dataset:
13/08/2013 | Administración LocalMunicipal
Lousame
Publicación adxudicación obras: “Campo de fútbol 11 de céspede artificial en Lousame”

A Xunta de Goberno Local deste Concello en sesión de data 30 de xullo de 2013, adxudicou o contrato de obras: “Campo de fútbol 11 de céspede artificial en Lousame”, cofinanciada por este Concello (20%) e a Deputación Provincial (80%), ó abeiro do “Convenio de colaboración entre a Excma. Deputación Provincial da Coruña e o Concello de Lousame para a financiación da obra de Campo de fútbol de césped artificial”, asinado en data 6 de febreiro de 2013. O que se publica ós efectos do artigo 154 do RDL 3/2011 que aproba o texto refundido da Lei de Contratos do Sector Público.1. Entidade adxudicadora. a) Organismo: Concello de Lousame b) Dependencia que tramita o expediente: Secretaría.2. Obxecto do contrato. a) Tipo de contrato: Obras. b) Descrición do obxecto: Campo de fútbol 11 de céspede artificial en Lousame. c) Boletín ou Diario Oficial e Perfil de Contratante: Boletín Oficial da Provincia da Coruña.3. Tramitación, procedemento. a) Tramitación: Ordinaria. b) Procedemento: Negociado sen publicidade.4. Prezo do Contrato: — Prezo: 146.489,00 € — IVE: 30.762,69 € 5. Adxudicación. a) Data: 30.07.2013 b) Contratista: MONDO IBÉRICA, S. A. c) Nacionalidade: Española. d) Importe de adxudicación: — Prezo: 126.800,00 € — IVE: 26.628,00 € Lousame, 1 de agosto de 2013. Asdo.: Mª José Maroñas Sóñora, alcaldesa en funcións.
13/08/2013 | Administración LocalMunicipal
Curtis
Padrón fiscal saneamento, depuración e abastecemento de auga. Primeiro trimestre 2013

A Xunta de Goberno Local o 27 de xuño de 2013, por unanimidade de todos os seus membros presentes, adoptou o seguinte acordo: 1º. Aprobar o padrón fiscal da taxa pola prestación do servizo municipal de augas correspondente ao primeiro trimestre do ano 2013.2º. Expoñer ao público o padrón de usuarios do ano 2013, primeiro trimestre, por un importe de 64.091,28 € polo prazo dun mes dende esta publicación. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria.3º. Contra o padrón de usuarios todos os interesados poderán interpor recurso de reposición, segundo o disposto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente.4º. O pagamento farase efectivo nas entidades financeiras colaboradoras do concello no prazo dun mes, contado dende o día seguinte ó da publicación deste anuncio, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de apremio reducido do 10 por cento, ou, no seu caso, o recargo de apremio ordinario do 20 por cento e os correspondentes intereses de demora. Non obstante, o recargo será do 5 por cento e non se esixirán xuros de mora se a débeda se paga antes de recibila notificación de providencia de constrinximento. Teixeiro, 2 de agosto de 2013 O alcalde Javier Francisco Caínzos Vázquez
13/08/2013 | Administración LocalMunicipal
Cambre
Notificación a interesados

RESOLUCIÓN DA ALCALDÍA DO DÍA 16 DE XULLO DE 2013 En relación co escrito do Xulgado do Contencioso-Administrativo número 3 de A Coruña, recibido neste Concello con data de rexistro de entrada 28 de xuño de 2013 e número 8.874, anunciando a interposición de demanda en materia de personal polo procedemento abreviado contra a resolución do alcalde de data 6 de maio de 2013, desestimatoria do recurso de reposición interposto pola dita interesada contra a resolución da alcaldía de data 8 de marzo de 2013, pola que se nomeou funcionario interino a don José Ramón Díaz Barbeito para a substitución transitoria do titular da praza de arquitecto adscrita á área de Urbanismo e Réxime Interior, don José Agustín Barca Cotelo, e reclamando o expediente administrativo, así como o emprazamento dos demáis interesados. Visto o informe/proposta emitido pola Área de Urbanismo e Réxime Interior de data 15 de xullo de 2013. En uso das atribucións que me confire o artigo 21 da Lei 7/85, do 2 de abril, reguladora das bases do réxime local, resolvo: Primeiro. –Comparecer no procedemento citado perante o Xulgado Contencioso Administrativo número 3 de A Coruña, exercitando este Concello o seu dereito á defensa como parte demandada, e encomendando tal defensa e representación ó letrado-asesor xurídico da Excma. Deputación Provincial de A Coruña don Eduardo Antoni Olbes Feligreras, ou calquera outro letrado adscrito á dita Asesoría Xurídica da Excma. Deputación Provincial, de conformidade co disposto no artigo 4. b) do Regulamento de asistencia xurídica, económica e técnica ós entes locais, aprobado pola Excma. Deputación Provincial da Coruña, publicado no BOP número 245 de 25 de outubro de 1988. Segundo. –Comunica-la presente designación ao letrado mencionado e facilitarlle cantos antecedentes e documentación sexan necesarios para os fins indicados. Terceiro. –Remiti-lo expediente administrativo referido ó Xulgado Contencioso-Administrativo número 3 de A Coruña. Cuarto. –Notifica-lo acordo de remisión do expediente administrativo a cada un dos que nel aparezan como interesados, emprazándoos para que poidan comparecer en autos, de conformidade co establecido no artigo 49 da lei de Xurisdicción Contencioso-Administrativa. Cambre, 16 de xullo de 2013. Dou fe O alcalde A secretaria xeral Manuel Rivas Caridad M.ª Luisa de la Red Ampudia
13/08/2013 | Administración LocalMunicipal
Rianxo
Secretaría
Aprobación inicial da modificación da Ordenanza municipal reguladora do servizo de axuda no fogar (Pleno 30/07/13)

O Pleno do Concello de Rianxo, en sesión celebrada o día 30/07/2013 acordou a aprobación inicial da modificación da ORDENANZA MUNICIPAL REGULADORA DO SERVIZO DE AXUDA NO FOGAR ( tras deixar sen efectos a modificación aprobada inicialmente en sesión do 27/06/2013) En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 31 de xullo de 2013 O ALCALDE D. Adolfo F. Jiaying Amallouk Mansori
13/08/2013 | Administración LocalMunicipal
Corcubión
Anuncio de aprobación inicial do orzamento para o exercicio 2013

ANUNCIO DE APROBACIÓN INICIAL DO ORZAMENTO PARA O EXERCICIO 2013 Transcorrido o prazo determinado no artigo 197 bis da Lei 5/1985, do 19 de xuño, de réxime electoral xeral, sen cumprirse as previsión previstas no mesmo, en relación a cuestión de confianza vinculada a aprobación do orzamento para o exercicio 2013, considerando en consecuencia, aprobado inicialmente o citado documento, corresponde continuar coa tramitación do mesmo, cuxo estado de gastos ascende a 1.328.771,16 € e no estado de ingresos a 1.328.771,16 €, xunto coas bases de execución, cadro de persoal e os seus anexos, e documentación complementaria. En consecuencia, en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais e, no artigo 20.1 do Real decreto 500/1990, do 20 de abril, sométese o expediente a información pública e audiencia ós interesados por prazo de quince días, durante os cales poderán os interesados examinalo e presentar as alegacións, reclamacións e suxerencias que estimen oportunas. Se transcorrido o prazo anteriormente expresado non se presentasen reclamacións, considerarase definitivamente aprobado o orzamento xeral. En Corcubión, a 5 de agosto de 2013. O alcalde-presidente Francisco J. Lema Fuentes
13/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 126/2009

Resolución do 24 de xullo de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Cambre (expediente IN407A 126/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: anexo 2 LMTS, CTC, RBT Sobrecarreira. Situación: concello de Cambre. Características técnicas: Liña eléctrica de media tensión subterránea, a 15/20 kV, de 920 m de lonxitude, en condutor tipo RHZ1 2OL-12/20 kV 3(1x240) mm 2 Al coa orixe no apoio existente n.° 10 onde se atopa a derivada a CT Castrobó (expediente IN407A 1996/7) da LMTA SMC-701 Cambre-Sigrás 01, e final no CT Sobrecarreira proxectado na mesura ubicación do proxecto orixinal. Rede de baixa tensión soterrada, coa orixe no CT Sobrecarreira proxectado, cunha lonxitude de 0,420 km, e condutor tipo XZ1-0,6/1 kV 4(1x240 mm 2 ) Al, e final na rede aérea existente. Rede de baixa tensión aérea coa instalación de tres apoios HV-630 R11. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 24 de xullo de 2013. A xefa territorial Por ausencia O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17.06.2009) Sergio Tomas Manuel Inocencio Qureshi Anguaya
13/08/2013 | Administración LocalMunicipal
Teo
Licitación servizo de actividades deportivas no Concello de Teo

Contratación mediante procedemento aberto con varios criterios de adxudicación, para a adxudicación do servizo de “ACTIVIDADES DEPORTIVAS NO CONCELLO DE TEO”. Organismo: Concello de Teo Dependencia: Servizo de contratación.2. Obxecto do contrato: Prestación do servizo de “ACTIVIDADES DEPORTIVAS NO CONCELLO DE TEO” - Valor estimado do contrato: 162.000,00 €, sen IVE - Prezo de licitación: 81.000 €/curso escolar, sen IVE - Total: 98.010 €/curso escolar, IVE engadido 4. Duración do contrato: 2 cursos escolares 5. Clasificación: Non se esixe 6. Garantía provisional: non se esixe 7. Garantía definitiva: 5% do importe de adxudicación do contrato (IVE excluído) 8. Procedemento de adxudicación: Procedemento aberto con varios criterios de adxudicación de acordo co prego de cláusulas administrativas particulares: - Proposición económica: ata un máximo de 60 puntos. - Proxecto técnico de prestación do servizo: ata un máximo de 40 puntos.9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401 A data límite para a obtención de documentación: ata a data de finalización de presentación de proposicións Prazo de de presentación: Poderán presentarse proposicións, de 09:00 a 14:00 horas, no prazo de 15 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 500,00 €. Máis información na páxina web do Concello: www.concellodeteo.com Teo, 31 de xullo de 2013. O alcalde, Martiño Noriega Sánchez.
13/08/2013 | Administración LocalMunicipal
Mugardos
Anuncio de cobranza do padrón do mes de xullo do SAF a través do programa básico e da Lei de dependencia

A resolución da Alcaldía 606/2013 do 05/08/2013 aprobou os padróns fiscais correspondentes ao mes de xullo do exercizo 2013 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/08/2013 ata o 15/10/2013. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 5 de agosto de 2013 A alcaldesa acctal. Amagoia Ghebenei Llopico Delegación de funcións mediante resolución da alcaldía 599/2013 de 02.08.2013
13/08/2013 | Administración LocalMunicipal
Carnota
Vaos permanentes anualidade 2013

ANUNCIO Con data trinta e un de xullo do ano dous mil trece, o alcalde-presidente dictou a seguinte resolución: – Decreto de aprobación de VAOS PERMANENTES ANUALIDADE 2013. Polo presente edicto exponse ao público o devandito padrón e procédese a notificalo colectivamente ós contribuíntes conforme ó establecido no art.124.3 da Lei xeral tributaria. Os interesados lexítimos poderán interpor contra dito Decreto, que será dirixido a Alcaldia-Presidencia, o recurso de reposición ó que se refire o artigo 108 la Lei 7/85, do 2 de abril, previo ao contencioso-administrativo, no prazo dun mes, a contar dende o día seguinte ó da publicación do presente edicto no Boletín Oficial da Provincia, todo elo de conformidade co establecido no art.14 da Lei 39/88, do 28 de decembro, reguladora das facendas locais. Carnota, a 31 de xullo de 2013. O ALCALDE Asdo.: Ramón Noceda Caamaño
13/08/2013 | Administración LocalMunicipal
Boiro
Anuncio de licitación do alleamento dunha parcela do patrimonio municipal do solo (parcela P1 de Espadañal 2)

D. Juan José Dieste Ortigueira, alcalde do Concello de Boiro, en execución do acordo adoptado pola Xunta de Goberno Local na sesión do 6 de agosto de 2013, por medio deste anuncio efectúa a convocatoria mediante poxa, para o alleamento dunha parcela do patrimonio municipal do solo (parcela P1 do polígono Espadañal 2), conforme aos seguintes datos: 1. DESCRICICIÓN DA PARCELA A ALLEAR: – Situación: polígono de solo urbano de baixa densidade ESPADAÑAL 2. – Destino ou finalidade: vivenda unifamiliar. – Superficie: 1.028,35 metros cadrados. – Referencia catastral: 9312858NH0291S0001YJ.2. PROCEDEMENTO E FORMA DE ADXUDICACIÓN: procedemento aberto, na forma de poxa pública, adxudicándose exclusivamente en base ó prezo.3. TIPO DE LICITACIÓN: cento noventa e tres mil trescentos vinte e nove euros con oitenta céntimos (193.329,80 €) máis o IVE correspondente.4. GASTOS DE ANUNCIOS A CARGO DO ADXUDICATARIO: máximo de 1.500,00 €. 5. GASTOS E IMPOSTOS DERIVADOS DO CONTRATO: a cargo do adxudicatario.6. GARANTÍAS PROVISIONAL: o 25% do tipo de licitación (excluído o IVE). 7. LUGAR DE PRESENTACIÓN DE OFERTAS: no Rexistro de Entrada do Concello, de luns a venres de 9.00 a 13.30 horas e sábados de 9.00 a 13.00 horas.8. PRAZO DE PRESENTACIÓN DE OFERTAS: o prazo de presentación será de 10 días hábiles, contados a partires do seguinte ó da derradeira publicación, ben nun xornal de difusión na comarca, no BOP ou no DOG.9. LUGAR PARA OBTENCIÓN DOS PREGOS E MÁIS INFORMACIÓN: Secretaría Xeral do Concello, en horario de 9.00 a 13.00 horas, e no perfil do contratante (www.boiro.org). Boiro, 8 de agosto de 2013. Juan José Dieste Ortigueira Alcalde
13/08/2013 | Administración LocalMunicipal
Betanzos
Anuncio aprobación inicial do “regulamento do Consello municipal da infancia”

O Pleno da Corporación municipal deste Concello, en sesión ordinaria realizada o día 25 de xuño de 2013, prestou aprobación inicial ao “regulamento de Consello municipal da infancia” Cumprindo o disposto no artigo 49 da Lei 7/85 de 2 de abril de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegación sao mesmo este regulamento considerarase definitivamente aprobado. Betanzos, 6 de agosto de 2013 O ALCALDE Asdo.: José Ramón García Vázquez
13/08/2013 | Administración LocalMunicipal
Sada
Servizo de Urbanismo
Anuncio do acordo do Pleno de 27-06-2013 polo que se desestima o recurso de reposición de Ininfer, SL

O Pleno en sesión ordinaria celebrada o día 27 de xuño de 2013, adoptou o seguinte acordo: “Visto o recurso de reposición presentado con data 26-4-2013 (nº 5242) por D. Pascual Jose Marguenda Ouchikh en representación da entidade Ininfer S. L. contra o acordo plenario de 28-2-2013 polo que foi declarada a nulidade de pleno dereito da licenza nº 981/2006 outorgada á dita entidade Ininfer S. L. pola Xunta de Goberno Local o 26-12-2006.- Visto o informe emitido polo técnico de administración xeral de Urbanismo en data 30-5-13, así como o ditame emitido pola Comisión Xeral en sentido favorable á proposta contida en dito informe, apróbase por maioría, con once votos a favor e catro abstencións, o seguinte acordo: Desestimar polos motivos expostos no informe do técnico de administración xeral de Urbanismo de data 30-5-13, que figura no expediente, o recurso de reposición interposto por D. Pascual Jose Marguenda Ouchikh en representación da entidade Ininfer S. L. contra o acordo plenario de 28-2-2013, polo que se declarou a nulidade de pleno dereito da licenza nº 981/2006 e se incoou expediente de reposición da legalidade urbanística”.- A presente publicación surte os efectos previstos no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común para aqueles interesados descoñecidos ou dos cales non poida ser realizada a notificación, sen que poidera ser practicada con respecto á entidade “ININFER, S. L.”. Contra a presente resolución, que é firme na vía administrativa, poderá Vde. interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, a contar desde o día seguinte á recepción da notificación. Non obstante, poderá interpor calquera outro que estime pertinente Sada, a 5 de agosto de 2013 O alcalde Asdo.: Ernesto Anido Varela
13/08/2013 | Administración LocalMunicipal
Muxía
Baixas de oficio no padrón de habitantes

ANUNCIO Conforme ao establecido no artigo 72 do Regulamento de poboación e demarcación territorial das entidades locais, iniciouse expediente de baixa de oficio no padrón municipal de habitantes das persoas que a continuación se relacionan, por incumprimento do artigo 54 do citado Regulamento ao non residir neste termo municipal a maior parte do ano. Intentada a notificación sen efecto no domicilio dos interesados que constan neste Concello, procédese a notificación mediante publicación deste escrito no taboleiro de anuncios deste Concello e no Boletín Oficial da Provincia, a fin de que no prazo de quince días, contados desde o seguinte a súa publicación, os interesados poidan alegar ou presentar os documentos e xustificacións que estimen pertinentes. Muxía, 2 de xullo de 2013. O alcalde Félix Porto Serantes
13/08/2013 | Administración LocalMunicipal
O Pino
Aprobación definitiva de expediente de modificación de crédito

ANUNCIO Aprobado definitivamente, por ausencia de reclamacións ao acordo inicial, o expediente de MODIFICACIÓN DE CRÉDITO-CRÉDITO EXTRAORDINARIO, consonte ao disposto, faise público o resumo por capítulos das variacións que afectan ao estado de gastos do vixente presuposto municipal: INCREMENTOS: CAP.2.°.–Gastos en bens correntes e servizos: 50.000,00 € DIMINUCIÓNS: CAP.6.°.–Investimentos reais: 50.000,00 € 0 Pino, 25 de xullo de 2013. O ALCALDE Manuel Taboada Vigo
13/08/2013 | Administración LocalMunicipal
Malpica de Bergantiños
Recadación
Aprobación do establecemento e modificación de prezos públicos

Aprobación do establecemento e modificación de prezos públicos A Xunta de Goberno Local, en sesión celebrada o 4 de xuño de 2013, adoptou, en relación ao disposto no artigo 6.º da Ordenanza n.º 20 de normas xerais para o establecemento ou modificación de prezos públicos por este Concello e polos seus organismos autónomos, o seguinte acordo: “Primeiro. –1.º.–Establecer o prezo público do anexo I da Ordenanza n.º 20, de normas xerais para o establecemento ou modificación de prezos públicos do Concello de Malpica de Bergantiños, correspondente ó epígrafe 2 “Servizo de ludoteca infantil” modalidade “Por asistencia a ludoteca infantil de verán (cota mensual)” en 25,00 euros. Segundo. –A tal efecto o ANEXO I da vixente Ordenanza 20, de normas xerais para o establecemento ou modificación de prezos públicos por este Concello e polos seus organismos autónomos queda redactado do seguinte xeito: (*) Os/as usuarios que teñan matriculado na ludoteca infantil municipal a outro membro da unidade familiar terán unha bonificación do 40% sobre a tarifa que sexa de aplicación”. Terceiro. –Proceder a exposición ó público acordo de aprobación mediante a súa exposición no taboleiro de anuncios da corporación e a publicación do texto íntegro da nova redacción da Ordenanza 20, de normas xerais para o establecemento ou modificación de prezos públicos por este concello e polos seus organismos autónomos. Cuarto. –Establecer un novo prazo de inscrición na ludoteca de verán para os usuarios da ludoteca de inverno do 4 ó 12 de xuño de 2013. Malpica, a 5 de agosto de 2013. O ALCALDE Asdo.: Eduardo José Parga Veiga
13/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 103/2013

Resolución do 24 de xullo de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Abegondo (expediente IN407A 103/2013). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación LMTA, CT Figueroa a CT Bordel (tramo CT Figueroa a Palay). Situación: concello de Abegondo. Características técnicas: Reforma da liña de media tensión aérea a CT Figueroa a CT Palay (expediente 50.016), a 15/20 kV, coa orixe en apoio de formigón n.° 116 existente da LMTA Cesuras-carral, nunha lonxitude de 808 m con instalación de 5 novos apoios metálicos de tipo metálico e condutor tipo LA 56/54,6 mm 2, e final en torre metálica existente n.° 116/6 da LMTA Figueora-Bordel. Liña eléctrica de media tensión aérea, a 15/20 kV, cunha lonxitude de 6 m coa orixe en apoio de formigón n.° 116 existente da LMTA Cesuras-Carral, con condutor tipo LA 56/54,6 mm 2, e final no novo CT intemperie Figueroa. Novo centro de transformación intemperie Figueroa, cunha potencia de 100 kVA, e unha relación de transformación de 15/0,4-0,23 kV, que substitúe o CT tipo caseta existente (expediente 50.149) que demolerase. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 24 de xullo de 2013. A xefa territorial Por ausencia O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17.06.2009) Salatiel Marta Irene Sanabia Puig de la Bellacasa
13/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 59/2013

Resolución do 23 de xullo de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Oleiros (expediente IN407A 59/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS en rúa Pegaso e rúa Zeus. Situación: concello de Oleiros. Características técnicas: Liña de media tensión subterránea (LMTS9, a 15/20 kV, cunha lonxitude de 2X0,055 km, coa orixe en empalme a realizar na LMTS SMC-725 rúa Estanque.25, en condutor RHZ1-20L-12/20 kV, 1x240 Al), e final na mesma liña unha vez que entre e saía do C. S. do cliente. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xullo de 2013. A xefa territorial Por ausencia O xefe do Servizo de Enerxía e Minas Artigo 39.3 Decreto 324/2009 (DOG n.° 117, do 17.06.2009) Jose Luis Maria Lucio Jose Burlea Burdain
13/08/2013 | Administración LocalMunicipal
Arteixo
Secretaría Xeral
Información pública da aprobación do deslinde dos termos municipais de Arteixo e A Laracha

DESLINDE DOS TERMOS MUNICIPAIS DE ARTEIXO E A LARACHA. APROBACIÓN O Pleno do Concello de Arteixo, na sesión ordinaria celebrada o día 1 de agosto de 2013, acordou a aprobación do deslinde dos termos municipais de Arteixo e A Laracha, de conformidade co acta da sesión conxunta das comisións de deslinde de ambos concellos celebrada o 19 de abril de 2012. De acordo co art.60.1 e 86 da Lei 30/1992, do 26 de novembro, de réxime xurídico das administracións públicas e do procedemento administrativo común, o expediente sométese a información pública polo prazo de vinte días, a contar desde o día seguinte ao da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as alegacións ou suxestións que estimen oportunas. A Laracha, 5 de agosto de 2013. O Sr. alcalde-presidente Asdo.: CARLOS CALVELO MARTÍNEZ
13/08/2013 | Administración LocalMunicipal
Curtis
Actividade sometida á avaliación de incidencia ambiental

ANUNCIO DE INFORMACIÓN PÚBLICA DE ACTIVIDADE SOMETIDA Á AVALIACIÓN DE INCIDENCIA AMBIENTAL Praxair España, SLU solicitou licenza de obras e actividade para unha planta de licuefacción de CO2 na rúa Sidegasa, parcela L-6 do polígono industrial de Teixeiro-Curtis. En cumprimento do disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese este expediente ao trámite de información pública por un período de vinte días hábiles, co fin de que durante este prazo (que se contará dende o día seguinte ao da última inserción deste anuncio no BOP ou no DOG) as persoas que se consideren afectadas dalgún xeito pola actividade que se pretende realizar poidan examinar o expediente e formular as reclamacións ou observacións que se consideren oportunas. Teixeiro, 5 de agosto de 2013. O alcalde Javier Francisco Caínzos Vázquez
13/08/2013 | Administración LocalMunicipal
Santiago de Compostela
Secretaría Xeral
Anuncio de ausencia do Sr. alcalde do 1 ao 15 de agosto de 2013

ANUNCIO Con data 29 de xullo de 2013 ditouse o seguinte decreto: “Por mor da miña ausencia os días 1 e 15 de agosto de 2013, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 LBRL, RESOLVO: Designar como alcaldesa en funcións a dona Ariadna Maria Ferouli Sevidanes durante os días 1 ao 15 de agosto de 2013.” Santiago de Compostela, 31 de xullo de 2013. O ALCALDE ASDO.: ÁNGEL CURRÁS FERNÁNDEZ
13/08/2013 | Administración LocalMunicipal
Culleredo
Secretaría Xeral
Bases e convocatoria para a elección de xuíz de paz substituto no Concello de Culleredo

ANUNCIO BASES E CONVOCATORIA PÚBLICA PARA A ELECCIÓN DE XUÍZ DE PAZ SUBSTITUTO DO CONCELLO DE CULLEREDO Estando vacante a praza de xuíz de paz substituto do Xulgado de Paz deste municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este Concello para que se inicie novo procedemento ao efecto, efectúase convocatoria pública co fin de que as persoas interesadas poidan presentar a súa solicitude, durante un prazo de 15 días hábiles, contados a partir do seguinte ao da publicación desta Convocatoria no BOP. A convocatoria publicarase igualmente, mediante bando da Alcaldía e edicto no taboleiro de anuncios do Concello e no Xulgado de Paz.1.–CONDICIÓNS LEGAIS DO SOLICITANTE. Para poder concorrer precísanse os seguintes requisitos: a) Ser español b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei orgánica do poder xudicial, concretamente nos seus artigos 303 e 389 e ss.2.–INCAPACIDADES. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís.3.–DOCUMENTOS QUE SE ACHEGARÁN COA SOLICITUDE. Os interesados deberán achegar coa solicitude a seguinte documentación: a) Certificación de nacemento ou fotocopia compulsada do documento nacional de identidade. b) Declaración responsable na que se faga constar o seguinte: • Que é español, maior de idade e non se atopa impedido física ou psiquicamente para a función xudicial. • Que non foi condenado por delito doloso ou, no seu caso, que se conqueriu a rehabilitación. • Que non se atopa procesado ou inculpado por delito doloso • Que se atopa en pleno exercicio dos seus dereitos civís. • Profesión c) Xustificación dos méritos que alegue o solicitante.4.–PROCEDEMENTO. Transcorrido o prazo para a presentación de solicitudes, o Pleno do Concello, co voto favorable da maioría absoluta dos membros da Corporación, procederá á elección de xuíz de paz entre as persoas que, solicitándoo, reúnan as condicións legalmente establecidas. O acordo do Concello será remitido ao xuíz de primeira instancia e instrución do partido xudicial que o elevará á Sala de Goberno do Tribunal Superior de Xustiza de Galicia. O nomeamento do xuíz de paz será efectuado pola Sala de Goberno do Tribunal Superior de Xustiza de Galicia, por un período de catro anos. Culleredo, 02 de agosto de 2013. O alcalde Asdo.: Julio Sacristán de Diego
13/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/129

Resolución do 18 de xullo de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica do concello de Cesuras (expediente IN407A 2013/129) Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo: rúa José Ángel Valente, n.° 17, local 62, 15706 Santiago de Compostela. Denominación: mellora LMT San Antonio-Bazqueira. Situación: concello de Cesuras. Características técnicas: Paso aéreo San Antonio-Bazaqueira. Inicio liña (UTM): apoio n.° 20 existente de tipo HV-12/1000 a substituír por novo apoio de tipo HVH-15/2500 da L. M. T. San Antonio-Bazaqueira (expte.379/2004) (UTM: 559.817; 4777.110). Final de liña (UTM): apoio n.° 29 existente de tipo C-16/3000 da L. M. T. San Antonio-Bazaqueira (expte.379/2004) (UTM: 560.600; 4777.870). Longitude: 1.091 metros. Categoria: terceira. Conductor: pas-50 proxectado. Tensión de servizo: 15 kV. Tensión nominal: 20 kV Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 18 de xullo de 2013. Xefa territorial Susana Vázquez Romero
13/08/2013 | Administración LocalMunicipal
Carnota
Inicio de baixa de oficio no padrón municipal de habitantes de Ina Gerda Elisabeth Kramer

ANUNCIO Inicio do procedemento de baixa de oficio no padrón municipal de habitantes De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 11/07/2013, unha resolución pola que se ordena incoar o procedemento de baixa de oficio no padrón municipal de habitantes de Cristinel Duc Pape, polo incumprimento da lexislación vixente, ao figurar empadroado contravindo os requisitos establecidos no artigo 54 do regulamento citado. Debido a que non foi posible practicar a notificación no enderezo do interesado, de conformidade co artigo 59.5 da Lei 30/1992, do 26 de novembro, faise público este anuncio e ábrese un prazo de 10 días, contados desde o seguinte ao da súa publicación no Boletín Oficial da Provincia e no taboleiro de anuncios do Concello, para que o interesado presente ante esta Alcaldía as alegacións que considere oportunas respecto a súa situación no padrón de habitantes. De non presentar alegacións en prazo, procederase á baixa de oficio da inscrición padroal, unha vez recibido o informe favorable do Consello de Empadroamento. Carnota, 2 de agosto de 2013. O alcalde Ramón Noceda Caamaño
13/08/2013 | Administración LocalMunicipal
Ares
Información pública. Expedientes de baixa de oficio do padrón municipal de habitantes. Resolución da Alcaldía número 183/13

RESOLUCIÓN DA ALCALDÍA N.º 183/13 ASUNTO: EXPEDIENTES DE BAIXA DE OFICIO DO PADRON MUNICIPAL DE HABITANTES Á vista de que as distintas persoas que de seguido se relacionan xa non residen nas direccións que se indican: Vistos os informes emitidos pola Policia Local onde se fai constar que xa non residen no domicilio no que aparecen empadroados, e que non se ten contancia de que residan noutro domicilio dentro do termo municipal. Visto que se intentou a notificación sen que esta pudiera levarse a cabo. Tendo en conta o establecido no art.72 do Real decreto 1690/86, do 11 de xullo, e na línea II punto C2 da resolución de 9 de abril de 1997 da Subsecretaría do Ministerio da Presidencia, respecto do procedemento para dar de baixa de oficio por inscrición indebida a que figure empadroado incumprindo a obriga contida no art.54.1 do devandito texto. En uso das atribucións que me confire o artigo 21 da Lei 7/85, do 2 de abril, reguladora das bases do réxime local, RESOLVO: Primeiro. –Incoar expediente para dar de baixa de oficio no padrón municipal de habitantes, por inscripción indebida as persoas que de seguido se relacionan, xa que non residen nas direccións onde figuran empadroadas, nin se ten constancia de que residan noutro domicilio dentro do termo municipal, incumpríndose co establecido no art.54.1 do Real decreto 1690/86, do 11 de xullo, polo que se aproba o Regulamento de poboación e demarcación territorial das entidades locais. Segundo. –Dado que dos informes obrantes no expediente se deriva que non hai constancia de que residan noutro domicilio dentro do termo municipal, e que intentada a notificación non se puido levar a efecto, notifíquese aos interesados a presente resolución mediante anuncio publicado no taboleiro de edictos do Concello, así como no Boletín Oficial da Provincia, isto a teor do previsto no art.59.5 da lei 30/1992, do 26 de novembro, de réxime xurídico das administracións públicas e do procedemento administrativo común, facendo constar que, durante o prazo de quince días a contar desde o seguinte ao da publicación do citado anuncio no BOP, poderá formular as alegacións e presentar os documentos e xustificantes que estime pertinentes en relación coa súa inscrición no padrón municipal de habitantes. Terceiro. –Transcorrido o prazo de quince días sen que o interesado manifestara expresamente a súa conformidade coa baixa, e a teor do establecido no artigo 72 do Real decreto 1690/86, do 11 de xullo, remítase o expediente para informe do Consello de Empadroamento. Ares, 1 de xullo do 2013. Dou fe O ALCALDE O SECRETARIO D. Julio Ignacio Iglesias Redondo D. Manuel Larrosa Rodríguez
05/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29474 Solicitude de concesión de augas públicas presentada por María Ares Manteiga en representación da Comunidade de Augas de Covas (Rois)

SERVIZO TERRITORIAL DE AUGAS DE GALICIA Expediente: DH. A15.29474 A Comunidade de augas de Covas, representada por Getulio Paciello Ourille, con DNI XXXXXXXXX, solicita de Augas de Galicia unha concesión de augas públicas coas seguintes características SOLICITANTE: Comunidade de Augas de Covas CAUDAL MEDIO EQUIVALENTE: 0,12272 l/s CAUDAL ANUAL: 3754,25 m³/ano DESTINO: abastecemento para o uso doméstico (31 persoas) e gandeiro (24 vacas e 8 cabras) ORIXE: 8 manantiais situados nas fincas con referencias catastrais 15075A106000010000IU e 15075A106000020000IH do concello de Rois LUGAR: Covas PARROQUIA: Leroño CONCELLO: Rois (A Coruña) O aproveitamento, xa feito e en uso, consiste na captación das augas subterráneas de 8 manantiais localizados nas seguintes coordenadas UTM (ED50): Manantial 1: (521.641,832; 4.736.689,996), manantial 2: (521.637,043; 4.736.707,651), manantial 3: (521.652,327; 4.736.706,834), manantial 4: (521.694,063; 4.736.739,461), manantial 5: (521.894,513; 4.736.857,868), manantial 6: (521.938,429; 4.736.874,763), manantial 7: (521.978,266; 4.736.958,260) e manantial 8: (522.082,295; 4.737.166,831). Os pozos 1, 2, 3 e 4 recóllense nunha mesma tubaxe, a auga dos pozos 5 e 6 recóllese noutra tubaxe e a dos pozos 7 e 8 nunha terceira tubaxe que conducen as augas á arquetas de reparto. Os depósitos de almacenamento albérganse nunha caseta de bloques apoiada sobre forxado de cemento cunhas dimensións de 25 x 5 m², e sobre esta caseta outra de 4,33 x 2,40 m² na que se atopan as 3 arquetas de reparto. Actualmente existen 12 depósitos: 11 depósitos de 3.000 l de capacidade de fibra plástica e un depósito de 1.500 l de capacidade de aceiro. Preténdense instalar outros 3 depósitos, sendo compartido un dos depósitos actuais por dúas vivendas. Dende cada depósito sae unha tubería de 32 mm de PE a cada unha das vivendas dos comuneiros e outra que fai de rebosadeiro. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na rúa Tomiño, 16, baixo en Santiago de Compostela, onde estará exposto o expediente. Santiago de Compostela, 20 de marzo de 2013 O xefe do servizo territorial Ángel Gómez Rey
05/04/2013 | Administración LocalMunicipal
Sada
Secretaría
Plan DTC94: Anuncio adxudicación contrato e formalización

a) Organismo: CONCELLO DE SADA b) Dependencia que tramita o expediente: Departamento Contratación c) Número de expediente: 2013004 d) Dirección de Internet do perfil do contratante: hptt//www.contratosdegalicia.es a) Tipo: Obras b) Descrición do obxecto: PAVIMENTADO DE VIA 01575035 E VIA 01575036 DE CP6509 (SOUTO) A AC-183 (A GRANXA) (PK 0 A PK 0,7), PARROQUIAS DE MONDEGO E CARNOEDO c) Categoría do contrato: CPV: 45233142-6 a) Tramitación: Ordinario b) Procedemento: Negociado sen publicidade P. E. M.: 45.597,45 € IVE: 9.575,46 € TOTAL: 55.172,91€ a) Data: 14/03/2013 b) Contratista: Construcciones Esperança Mioara Chambon S. A. c) Importe de adxudicación: Prezo s/Ive:.240.- € IVE: 9.500,40.- € Total: 54.740,40.- € 6.- DATA DE FORMALIZACION DO CONTRATO: 22/03/2013 Sada, 22 de marzo 2.013 O Alcalde, Ernesto Anido Varela
05/04/2013 | Administración LocalMunicipal
Moeche
Revogación de nomeamento de tenente de alcalde e de delegación de competencias da AlcaldiaRevogación de nomeamento de tenente de alcalde e de delegación de competencias da Alcaldia

Por Resolución da Alcaldía de data 26 do mes a correr acordouse a revogación do nomeamento efectuado, no seu día, a favor de D. Roberto Bouza Sedes como 2º tenente de alcalde de este Concello de Moeche Igualmente, na mesma data, acordouse por esta Alcaldia a revogación da delegación xenérica en materia de agricultura, gandeiria, montes, deportes, festas cultura e asuntos sociais que, ata este momento, viña desempeñado o Concelleiro Dª Roberto Bouza Sedes O que se fai público para xeral coñecemento sen perxuizo de que os citados acordos surtan efectos dende o día seguinte o da data das resolusions. Moeche a 27 de marzo de 2013 O Alcalde Asdo. Julio Lopez Romeo
05/04/2013 | Administración LocalMunicipal
Sada
Secretaría
Anuncio licitación de “Conservación e mantemento do alumado e das instalacións eléctricas das dependencias e outros traballos eléctricos do Concello de Sada”

a) Organismo: CONCELLO DE SADA b) Dependencia que tramita o expediente: Secretaría c) Obtención de documentación e información: 1) Dependencia: Edificio administrativo do Concello de Sada 2) Enderezo: Avda. Da Mariña nº 25 3) Localidade e código postal: 15160 Sada (A Coruña) 4) Teléfono: 981620075 5) Telefax: 981621274 6) Correo eléctrónico: correo@sada. dicoruna. es 7) Dirección de internet do perfil do contratante: www.concellodesada.comwww.concellodesada.com e www.contratosdegalicia.eswww.contratosdegalicia.es 8) Data límite de obtención de documentación e información: 15 días naturais a partir da derradeira publicación deste anuncio no BOP ou no perfil do contratante d) Número de expediente: 2013014 a) Tipo: Servizos b) Descrición: gConservación e mantemento do alumado e das instalacións eléctricas das dependencias e outros traballos eléctricos do Concello de Sada h c) División por lotes e número de lotes/Número de unidades: Non hai d) Lugar de execución/entrega: 1) Enderezo: Termo municipal de Sada 2) Localidade e código postal: Sada, 15160 e) Prazo de execución/entrega: 1 ano sen posiblidade de prórroga f) CPV (Referencia de nomenclatura): 50232100-1, 50711000-2 e 45316100-6 a) Tramitación: Ordinaria b) Procedemento: Aberto c) Criterios de adxudicación: Varios: Melloras propostas (ata 40 puntos) (ver prego), Menor prezo proposto (ata 60 puntos) Prezo anual sen IVE: 163,793,10 € Ive: 34,396,55 € Total: 198,189,65 € 5.- Garantías exixidas: Definitiva 5% do prezo de adxudicación a) Clasificación: Grupo P, Subgrupo 1, categoría B b) Solvencia económica: -- c) Solvencia técnica:-- a) Data límite de presentación: 15 días naturais a partir da publicación no BOP ou no Perfil de Contratante c) Lugar de presentación: 1. Dependencia: Rexistro Xeral do Concello de Sada 2. Enderezo: Avda. Da Mariña nº 25 3. Localidade e código postal: Sada, 15160 f) Plazo durante o cal o licitador estará obrigado a manter a súa oferta: 3 meses a) Dirección: Edificio usos administrativos b) Localidade e código postal: Sada 15160 c) Data e hora: 2º día hábil seguinte a finalización do prazo de presentación de proposicións, ás 11 horas. Sada, 26 de marzo de 2.013 O alcalde, Ernesto Anido Varela
05/04/2013 | Administración LocalMunicipal
Abegondo
Aprobación inicial Ordenanza reguladora do rexistro municipal de asociacións

O Concello Pleno, en sesión ordinaria celebrada o día 20 de marzo de 2013, acordou a aprobación inicial da ORDENANZA REGULADORA DO REXISTRO MUNICIPAL DE ASOCIACIÓNS e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime local, e no artigo 56 do Real decreto lexislativo 781/1985, do 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 27 de marzo de 2013 O Alcalde Presidente José Antonio Santiso Miramontes